Ce amendă primești dacă nu porți mască când ești la shopping în mall.
Dacă
mergi la mall, să nu uiţi că masca de protecţie e obligatorie. Lipsa
măştii în spaţiile publice închise îţi poate aduce o amendă de până la 2.500 de
lei. Prelungirea
stării de alertă înseamnă că vei fi obligat să porţi în continuare mască.
Ai primit probabil cu bucurie vestea
redeschiderii mallurilor, însă nu trebuie să uiți că masca de protecţie este obligatorie, la fel
cum se întâmplă şi în mijloacele de transport în comun, la locul de muncă şi în
alte spaţii închise.Astfel, dacă intri într-un centru comercial fără
mască, riști o amendă cuprinsă între 500 şi 2.500 de lei, valori stabilite prin
Legea 55/2020 privind starea de alertă. Dacă ești sancţionat, poți plăti
jumătate din amenda aplicată de agentul constatator în termen de 15 zile de la
comunicarea procesului-verbal de contravenţie. Şi chiar dacă nu ştim exact câte amenzi au dat
poliţiştii şi jandarmii din 18 mai până acum pentru lipsa măştii de protecţie,
acestea nefiind defalcate pe tipuri de fapte, observăm că Ministerul Afacerilor
Interne a aplicat, în ultima săptămână, 1.333 de amenzi contravenţionale, în
cuantum total de 1.110.901 lei. Cu siguranţă, numeroase dintre aceste amenzi au
fost date pentru lipsa măştii de protecţie în magazine, în metrou sau autobuz.Masca de protecţie este obligatorie în spaţiile publice închise pe perioada stării de alertă. Cum starea de alertă va fi prelungită de Guvern, şi masca va rămâne obligatorie în tot acest interval. Mallurile s-au redeschis pe 15 iunie, odată cu cel de-al treilea val de măsuri de relaxare din România. Anterior, din 15 mai, fusese permisă funcţionarea centrelor comericale mai mici de 15.000 mp, cu magazine individuale de sub 500 mp fiecare.